gl gl gl gl gl gl gl es es gl gl gl gl es es es es es gl gl it eo gl gl ca gl gl gl gl gl es es gl gl gl gl es es es es es gl gl it eo gl gl gl gl gl gl es es gl gl gl gl es es es es es gl gl it eo gl gl gl gl ca gl ca gl gl en gl gl gl gl gl gl gl gl gl gl gl gl gl en sv de en gl es gl gl en gl gl gl gl it gl gl gl gl it gl lt lt gl gl gl gl it gl lt gl gl gl gl gl gl gl it gl gl gl gl gl
Novidades arquivos | A poesía necesaria
ir á navegación Saltar ao contido
Colección Chan da Pólvora & Papelesmínimos
Colección Chan da Pólvora
Colección Malaca de Fóra
Colección Rabo de Egua
Colección Cova da Lontra
Colección Chan da Pólvora & Papelesmínimos
Colección Areal de Melide
Colección Chan da Pólvora
Colección Malaca de Fóra
Colección Rabo de Egua
Colección Cova da Lontra
Colección Chan da Pólvora & Papelesmínimos
Colección Areal de Melide
Iago González, o poeta que veu de Arnuíde
O lugariño, o debut de Iago González, é o segundo volume que se publica esta temporada na Colección [N], alianza editorial de Chan da Pólvora con Amastrangallar onde tamén apareceu estes días  A falta dun Edén, a terra, de Mercedes Martínez Modroño. Iago González, que naceu en Arnuíde (Vilar de Barrio) en 1999, deuse a coñecer no panorama editorial co volume Dentes para a mazá, publicado por Chan da Pólvora, unha antoloxía referencial das novísimas xeracións da poesía galega.
Continúe lendo Iago González, o poeta que veu de Arnuíde
A crise do papel leva por diante a Arjowiggins, unha das marcas de referencia de Chan da Pólvora
Arjowiggins, un dos fabricantes de papel máis imaxinativos do mundo e unha das marcas predilectas en Chan da Pólvora, entrou en concurso de acreedores, incluíndo as súas históricas plantas de Stoneywood e Chartham. No catálogo desta productora británica atopamos inspiración para algúns dos nosos libros máis celebrados, en especial os imprentados coa cartolina Rives, na que chegaron ás librarías, entre outros, a antoloxía de Xela Arias A vida ía en serio, realizada por Chus Nogueira, e o recente Palmeiras, piueiros de Anxo Angueira, ademais do Curius de Tempo fósil de Pilar Pallarés ou o keaycolour empregado nos Cadernos persoais de Lois Pereiro. A quebra de Arjowiggins fai destes exemplares auténticas pezas de coleccionista. E é que a crise do papel está a resultar implacable. Ameaza con afundir a industria papeleira e, dunha maneira máis preocupante, a produción alternativa de libros materiais. A fábrica de Stoneywood produce desde 1770 e é especialista en papeis de calidade, mentres que Chartham funciona desde 1738 e fabrica papeis translúcidos. Conqueror, Curious Collection, Keaykolour, Rives e Delos son algúns dos excepcionais papeis que fabricaban, boa parte deles empregados nos libros de Chan da Pólvora.
Lupe Gómez reedita e actualiza ‘Os teus dedos na miña braga con regra’, o seu libro máis provocador
Cando pasaron xa dúas décadas da publicación de Os teus dedos na miña braga con regra, de Lupe Gómez, e coincidindo co lanzamento de Así fala Penélope, a antoloxía de xénero que fixo Marta Dacosta, Chan da Pólvora reedita e actualiza o libro máis provocador e polémico da poeta de Fisteus. Deste xeito, a antoloxía prolóngase no verso implacable de Lupe Gómez cunha obra que rompeu os moldes na poesía dos anos noventa e mesmo foi censurada. O texto non só conserva a súa forza senón que adquiriu tamén unha extraordinaria beleza.
Continúe lendo Lupe Gómez reedita e actualiza ‘Os teus dedos na miña braga con regra’, o seu libro máis provocador
‘Así fala Penélope’, unha perspectiva apaixonada das mulleres na literatura
A escrita das mulleres, á que Chan da Pólvora lle prestou sempre unha atención especial, é a protagonista dos últimos lanzamentos da editora, que estes días achega ás librarías dous volumes de grande impacto: Así fala Penélope, de Marta Dacosta, a primeira antoloxía de xénero da poesía galega recente, e a reedición actualizada de Os teus dedos na miña braga con regra, o libro de Lupe Gómez máis provocador e polémico, censurado incluso cando apareceu no ano 1999. Estes dous títulos permítennos achegarnos, desde unha perspectiva histórica e novidosa, ao fenómeno hoxe indiscutible da poesía galega escrita por mulleres.
Continúe lendo ‘Así fala Penélope’, unha perspectiva apaixonada das mulleres na literatura
Mercedes Martínez Modroño, unha activista que na Ribeira Sacra descubriu a poesía da terra e da vida
Colección N, o proxecto partillado por Chan da Pólvora e Amastrangallar, irrompe con forza este outono e achega ás librarías dous novos títulos: A falta dun Edén, a terra, de Mercedes Martínez Modroño, e O lugariño, de Iago González. O libro de Modroño, unha das máis recoñecidas activistas da Riberia Sacra, preséntase este venres 7 de outubro no Castelo de Castro Caldelas, a partir das 18.30 horas, nun acto no que participará a autora e mais o seu dúo Versofonía [na lapela de LIPo, nesta mesma páxina, poderedes atopar o link do seu traballo máis recente A bolboreta e o capitalismo].
Continúe lendo Mercedes Martínez Modroño, unha activista que na Ribeira Sacra descubriu a poesía da terra e da vida
Dez poetas pechan este xoves 29 e venres 30 o programa da Horta das Chas
O programa 2022 da Horta das Chas, o espazo espefísico para a poesía creado por Chan da Pólvora Editora, chega ao seu remate este venres 30 de setembro cun recital do Grupo das Lupercais, colectivo lucense que se presenta oficialmente en Galicia con nove dos seus once integrantes, Genaro da Silva, Nieves Neira, Luís López Alonso, Luís Valle, María Grandío, Antom Fortes, Abraham Pérez, Xerardo Quintiá e Sara Plaza. Previamente, o xoves 29, Lorena Souto executará un exercicio de indagación sobre a construción e autopercepción do eu. Ambos recitais terán lugar no Almacén da Horta a partir das 19 horas.
Continúe lendo Dez poetas pechan este xoves 29 e venres 30 o programa da Horta das Chas
laboratorio de indagacións poéticas
Contacto | Termos e condicións de venda | Política de privacidade | Cookies